সরকারের সব রাগ যেন বাংলাদেশ জামায়াতে ইসলামীর ওপর : বর্তমান সরকার ক্ষমতার আসার পর থেকেই বাংলাদেশ জামায়াতে ইসলামীর ওপর চরম অত্যাচার-নির্যাতন চালাতে থাকে। তাদের টার্গেট যেন এই দলটিকে নির্মূল করা। ২৭ সেপ্টেম্বর জামায়াতের বিক্ষোভকে কেন্দ্র করে সরকার তার সমগ্র শক্তি নিয়ে দলটিকে নির্মূলে নামে। নিজ দলীয় ক্যাডার ও পুলিশকে দিয়ে বিক্ষোভকে পণ্ড করে দিয়ে নেতাকর্মীদের ওপর নৃশংস আক্রমণ চালিয়ে আহত ও গ্রেফতার করে। এখানেই শেষ নয়, উল্টো জামায়াত ও ছাত্রশিবিরের নেতাকর্মীদের নামে মিথ্যা মামলা দিয়ে গণগ্রেফতার করে। আটক করে জামায়াতের ভারপ্রাপ্ত সেক্রেটারি জেনারেল এ টি এম আজহারুল ইসলাম, প্রচার সম্পাদক অধ্যাপক তাসনিম আলমসহ আরও অনেককে। এরই জের ধরে ডিসেম্বরের মাঝামাঝি গ্রেফতার করা হয় জামায়াতের ঢাকা মহানগরীর সেক্রেটারি (বর্তমানে নায়েবে আমির) ও মাননীয় সংসদ সদস্য এ এইচ এম হামিদুর রহমান আযাদসহ বেশ কয়েকজন নেতাকর্মীকে। জাতীয় এই সব নেতৃবৃন্দকে ডাণ্ডাবেড়ী পরিয়ে আদালতে হাজির করা ছিল সরকারের অমানবিক আচরণগুলোর মধ্যে অন্যতম। সরকারের এই গ্রেফতার নির্যাতন বছরের শেষ দিনটি পর্যন্ত অব্যাহত ছিল।